Leonīds Tambijevs

Leonīds Tambijevs (dzimis  Rīgā) ir bijušais Latvijas hokejists, kreisās malas uzbrucējs, Latvijas hokeja izlases dalībnieks. Profesionāļa karjeru aizvadījis Eiropā, tostarp spēlējot Krievijas, Somijas, Šveices un Vācijas augstākajās līgās. Izlases sastāvā piedalījies 15 pasaules čempionātos un divos olimpisko spēļu turnīros. Kopumā piedalījies 208 spēlēs un ar 150 punktiem ir izlases visu laiku rezultatīvākais spēlētājs.

Pēc sportista karjeras beigām kļuvis par treneri. Galvenā trenera amatā kļuvis par Krievijas Augstākās līgas 2018. un 2019. gada čempionu. Turpinājis darbu Krievijas klubos arī pēc Krievijas iebrukuma Ukrainā. Kopš 2021. gada bija Kontinentālās hokeja līgas (KHL) kluba Vladivostokas "Admiral" galvenais treneris, bet kopš 2026. gada KHL kluba Sanktpēterburgas SKA treneris.

Viņa dēls Kirils Tambijevs ir profesionāls hokejists.

 Spēlētāja karjera 
Rīgas "Dinamo" hokeja skolas audzēknis, kurš PSRS junioru čempionātā izcīnījis sudraba un bronzas medaļas. Profesionālās hokejista gaitas uzsācis Latvijā RASMS komandā, bet no 1989. līdz 1991. gadam devies uz Ļeņingradu, kur spēlējis vietējā SKA komandā, kuras rindās arī debitēja PSRS augstākajā līgā. Pēcāk atgriezies Latvijā un līdz pat meistarkomandas pastāvēšanas beigām spēlējis Rīgas "Stars" un HK Pārdaugava rindās.

Pēc meistarkomandas izjukšanas devies uz Dāniju, kuras hokeja līmeni vērtējis ļoti augstu. Pēcāk spēlējis arī Somijas, Vācijas, Krievijas un Šveices klubos, bet pēdējo sezonu aizvadīja Itālijas otrās divīzijas klubā HC Merano. Par karjeras augstāko punktu tiek uzskatīts laiks, kad no 1997. līdz 2000. gadam hokejists spēlēja Raumas "Lukko" rindās un Somijas SM-liiga sacensībās šajā laikā 130 spēlēs guva 105 (57+48) rezultativitātes punktus. Pēcāk 2003.—04. gada sezonā Somijā spēlēja Tamperes "Tappara" rindās, kur gan aizvadīja tikai 12 spēles, gūstot 9 (4+5) rezultativitātes punktus.

Tambijevs ir spēlējis Latvijas izlasē kopš pirmās oficiālās spēles un pārstāvējis valstsvienības krāsas visos pasaules čempionātos no 1993. līdz 2007. gadam, kā arī visos četros olimpisko spēļu kvalifikācijas turnīros un abos 2002. un 2006. gada olimpisko spēļu hokeja turnīros. 2007. gada 13. aprīļa spēlē pret Somijas izlasi kopā ar Aleksandru Semjonovu kļuva par pirmajiem Latvijas hokeja izlases hokejistiem, kas sasniedza 200 aizvadīto oficiālo spēļu slieksni Latvijas hokeja izlases rindās. Tambijevs ir arī visu laiku rezultatīvākais Latvijas izlases hokejists.

 Trenera karjera 
2012. gada februārī ticis apstiprināts par Latvijas U-18 izlases galveno treneri.

2018. gadā Tambijevs kopā ar Sanktpēterburgas "Dinamo" kļuva par Krievijas Augstākās līgas čempionu. 2019. gadā L. Tambijevs kopā ar Kazahstānas komandu Karaghandi "Saryarka" izcīnīja savu otro čempiona titulu divās sezonās un ieguva līgas labākā trenera balvu. 2020. gada pavasarī tika apstiprināts par KHL kluba Vladivostokas "Admiral" galveno treneri, taču vien dažas dienas vēlāk kļuva zināms, ka komanda atsauc savu dalību no turnīra. No 2020. gada rudens līdz 2021. gada februārim vadīja Krievijas Augstākajā līgā spēlējošo Novokuzņeckas "Metallurg". Kopš 2026. gada ir cita KHL kluba Sanktpēterburgas SKA treneris.

 Sasniegumi 
 1988: LPSR hokeja čempionāta čempions
 1989: PSRS junioru meistarsacīkšu sudraba medaļu ieguvējs
 1989: LPSR hokeja čempionāta čempions
 1995: Rezultatīvākais HK Pārdaugava hokejists SHL
 1999: Trešais labākais vārtu guvējs, astotais rezultatīvākais Somijas SM-līgā, rezultatīvākais Raumas "Lukko" hokejists
 2003: Krievijas augstākās līgas čempions, rezultatīvākais Rietumu divīzijas uzbrucējs, labākais vārtu guvējs
 2007: Kopā ar Aleksandu Semjonovu bija pirmie Latvijas hokeja izlases spēlētāji, kas aizvadījuši 200 spēles
 Visu laiku rezultatīvākais Latvijas izlases hokejists

 Klubu statistika 
   Regulārā sezona  Izslēgšanas spēles Sezona  Klubs  Līga                     1987-88 Latvijas Bērzs LPSR ? ? ? ? ? ? ? ? ? ? 1988-89 RASMS-Energo PSRS 3.d ? ? ? ? ? ? ? ? ? ? 1988-89 RASMS LPSR ? ? ? ? ? ? ? ? ? ? 1989-90 Ļeņingradas "SKA" II PSRS 3.d ? ? ? ? ? ? ? ? ? ? 1990-91 Ļeņingradas "SKA" PSRS 23 7 6 13 12 — — — — — 1991-92 RASMS-Energo PSRS 3.d ? ? ? ? ? ? ? ? ? ? 1991-92 Rīgas "Stars" SHL 9 1 1 2 4 — — — — — 1992-93 HK Pārdaugava SHL 41 11 8 19 36 2 0 0 0 2 1992-93 HK Pārdaugava II LAT 11 9 15 24 14 — — — — — 1993-94 HK Pārdaugava SHL 42 18 10 28 22 — — — — — 1994-95 HK Pārdaugava SHL 47 21 7 28 56 — — — — — 1995-96 Hvidovre IK DEN 42 61 38 99 74 — — — — — 1995-96 Ogres "Essamika" LAT — — — — — ? 5 8 12 ? 1996-97 Hvidovre IK DEN 43 37 35 72 102 — — — — — 1997-98 Hvidovre IK DEN 20 29 13 42 18 — — — — — 1997-98 Raumas "Lukko" FIN 25 12 10 22 14 — — — — — 1998-99 Raumas "Lukko" FIN 53 26 23 49 97 — — — — — 1999-00 Raumas "Lukko" FIN 52 19 15 34 48 4 0 0 0 2 2000-01 Īzerlonas "Roosters" GER 60 19 18 37 82 — — — — — 2001-02 Rødovre IK DEN 30 25 23 48 ? 9 4 6 10 ? 2002-03 Ņižņijnovgorodas "Torpedo" RUS 2.d 41 30 27 57 28 12 7 10 17 4 2003-04 Habarovskas "Amur" RUS 13 0 4 4 8 — — — — — 2003-04 Tamperes "Tappara" FIN 12 4 5 9 12 — — — — — 2003-04 EHC Chur SUI 2.d 8 7 6 13 12 5 4 3 7 4 2004-05 EHC Chur SUI 2.d 43 29 31 60 54 — — — — — 2005-06 EHC Basel SUI 21 3 11 14 24 1 0 1 1 0 2005-06 EHC Olten SUI 2.d 3 2 1 3 0 — — — — — 2006-07 DHK Latgale LAT 2 1 2 3 6 — — — — — 2006-07 HC Merano ITL d.2 30 21 32 53 22 11 11 8 19 14

 Karjera Latvijas izlasē 
 Gads  Izlase  Turnīrs           1993 Latvija PČ C 7 6 11 17 2 1993 Latvija OS kvalif. 4 1 1 2 2 1994 Latvija PČ B 5 2 0 2 2 1995 Latvija PČ B 7 6 6 12 8 1996 Latvija PČ B 7 3 2 5 6 1997 Latvija OS kvalif. 4 6 8 14 0 1997 Latvija PČ 8 4 1 5 2 1998 Latvija PČ 6 3 1 4 6 1999 Latvija PČ 6 1 3 4 2 2000 Latvija PČ 6 1 2 3 2 2001 Latvija OS kvalif. 3 0 0 0 0 2001 Latvija PČ 6 1 3 4 0 2002 Latvija OS 4 1 2 3 2 2002 Latvija PČ 6 1 0 1 2 2003 Latvija PČ 6 1 1 2 6 2004 Latvija PČ 7 0 1 1 0 2005 Latvija OS kvalif. 3 0 1 1 0 2005 Latvija PČ 6 1 2 3 10 2006 Latvija OS 5 1 0 1 8 2006 Latvija PČ 6 1 2 3 6 2007 Latvija PČ 5 1 1 2 6

 Atsauces 

 Ārējās saites 

Kategorija:1970. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Sanktpēterburgas SKA spēlētāji
Kategorija:Rīgas "Stars" spēlētāji
Kategorija:HK Rīgas "Pārdaugava" spēlētāji
Kategorija:Habarovskas "Amur" spēlētāji
Kategorija:DHK Latgales spēlētāji
Kategorija:Hokejisti 2002. gada ziemas olimpiskajās spēlēs
Kategorija:Hokejisti 2006. gada ziemas olimpiskajās spēlēs
Kategorija:Ņižņijnovgorodas "Torpedo" spēlētāji
Kategorija:Novokuzņeckas "Metallurg" treneri